รัฐบาลไทย-ข่าวทำเนียบรัฐบาล-ธอส.ร่วมงานงานมหกรรมการเงินขอนแก่น ครั้งที่ 1 Money Expo KhonKaen 2019
วันพฤหัสบดีที่ 7 กุมภาพันธ์ 2562
ธอส.ร่วมงานงานมหกรรมการเงินขอนแก่น ครั้งที่ 1 Money Expo KhonKaen 2019
ธอส.จัดสินเชื่อบ้านดอกเบี้ยต่ําปีแรก เริ่มต้นเพียง 2.50% ต่อปี เงินฝากประจํา 18 เดือน รับดอกเบี้ยสูง 1.90% ต่อปี ทรัพย์ NPA ลดราคาสูงสุด 60% จากราคาปกติ เริ่มต้นแค่ 155,000 บาท ในงานมหกรรมการเงินขอนแก่น ครั้งที่ 1 Money Expo KhonKaen 2019
ธนาคารอาคารสงเคราะห์ (ธอส.) จัดทัพผลิตภัณฑ์ทางการเงินสุดพิเศษสําหรับประชาชนในพื้นที่ภาคตะวันออกเฉียงเหนือในงานมหกรรมการเงินขอนแก่น ครั้งที่ 1 Money Expo KhonKaen 2019 นําโดยสินเชื่อบ้านอัตราดอกเบี้ย 2.50% ต่อปี(MRR-4.25% ต่อปี) นาน 1 ปีแรก ฟรี!! ค่าธรรมเนียมการยื่นกู้ ค่าจดทะเบียนสิทธิและนิติกรรม และคิดค่าประเมินราคาหลักประกันอัตราพิเศษ ด้านเงินฝากนําเสนอผลิตภัณฑ์เงินฝากประจําเจ้าสัวแสนล้าน 18 เดือน รับดอกเบี้ยสูง 1.90% ต่อปี และคัดทรัพย์ NPA ออกจําหน่ายราคาพิเศษ 173 รายการ พร้อมส่วนลดพิเศษสูงสุด 60% จากราคาปกติ ราคาเริ่มต้นเพียง 155,000 บาท ผู้มีรายได้ไม่เกิน 25,000 บาท/เดือน ซื้อทรัพย์ NPA มูลค่าไม่เกิน 2 ล้านบาท มีสิทธิรับมาตรการผ่อนดาวน์ 50% ของราคาซื้อขายดอกเบี้ย 0% นานสูงสุดถึง 60 เดือน
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) กล่าวว่า เพื่อเป็นการเพิ่มโอกาสให้ประชาชนในภาคตะวันออกเฉียงเหนือสามารถเข้าถึงผลิตภัณฑ์ทางการเงินของธนาคาร และได้มีที่อยู่อาศัยเป็นของตนเองเพื่อคุณภาพชีวิตที่ดียิ่งขึ้น ธอส. จึงได้ร่วมออกบูธในงาน งานมหกรรมการเงินขอนแก่น ครั้งที่ 1 Money Expo KhonKaen 2019 โดยนําผลิตภัณฑ์ที่น่าสนใจสําหรับผู้ที่ต้องการมีบ้านไปให้บริการ นําโดยสินเชื่อบ้านอัตราดอกเบี้ยต่ํา ปีที่ 1 = MRR-4.25% (2.50%) ต่อปี ปีที่ 2 = MRR-3.25% (3.50%) ต่อปี ปีที่ 3 = MRR-2.25% (4.50%) ต่อปี ปีที่ 4 จนถึงตลอดอายุสัญญากู้ กรณีลูกค้าสวัสดิการ ดอกเบี้ยเท่ากับ MRR-1.00% ต่อปี กรณีลูกค้ารายย่อยทั่วไป ดอกเบี้ยเท่ากับ MRR-0.50% ต่อปี กรณีกู้ซื้ออุปกรณ์และสิ่งอํานวยความสะดวกที่เกี่ยวเนื่องเพื่อประโยชน์ในการอยู่อาศัย ดอกเบี้ยเท่ากับ MRR (ปัจจุบันอัตราดอกเบี้ย MRR ธอส. เท่ากับ 6.75% ต่อปี) พิเศษ!! สําหรับลูกค้าที่จองสิทธิภายในงานได้รับยกเว้นค่าธรรมเนียมการยื่นกู้ 0.1% ของวงเงินทํานิติกรรม ค่าจดทะเบียนสิทธิและนิติกรรม 1,000 บาท และค่าประเมินราคาหลักประกันในอัตราพิเศษ แบ่งเป็น กรณีขอกู้ ไม่เกิน 500,000 บาท คิดค่าประเมิน 1,900 บาท และกรณีขอกู้เกิน 500,000 บาท คิดค่าประเมิน 2,300 บาท โดยธนาคารจะจ่ายคืนค่าประเมินราคาหลักประกันให้เมื่อทํานิติกรรมกับธนาคารแล้วเสร็จ ให้กู้เพื่อซื้อ ปลูกสร้าง ต่อเติม ซ่อมแซม ไถ่ถอนจํานองที่อยู่อาศัยจากสถาบันการเงินอื่น และซื้อหรือไถ่ถอนจํานองที่อยู่อาศัยพร้อมกับ ซื้ออุปกรณ์หรือสิ่งอํานวยความสะดวก ผ่อนได้นานสูงสุดถึง 40 ปี จองสิทธิภายในงานระหว่างวันที่ 8-10 กุมภาพันธ์ 2562 ยื่นคําขอกู้เงินระหว่างวันที่ 8 กุมภาพันธ์ 2562 – 4 มีนาคม 2562 และทํานิติกรรมภายในวันที่ 4 เมษายน 2562 ทั้งนี้ ธนาคารขอสงวนสิทธิในการสิ้นสุดโครงการก่อนกําหนดหากธนาคารให้สินเชื่อเต็มกรอบวงเงินของโครงการแล้ว
เงินฝากอัตราดอกเบี้ยสูง นําเสนอผลิตภัณฑ์เงินฝากประจําเจ้าสัวแสนล้าน รับดอกเบี้ยสูง 1.90% ต่อปี กําหนดระยะเวลาฝาก 18 เดือน เปิดบัญชีเงินฝากขั้นต่ํารายการละ 10,000 บาท สูงสุดไม่เกิน 100 ล้านบาท เพียงจองสิทธิเงินฝากภายในงานและเปิดบัญชีระหว่างวันที่ 8-17 กุมภาพันธ์ 2562 ที่สาขาของ ธอส. ตามที่ธนาคาร กําหนดเท่านั้น และยังมีสิทธิได้รับบัตร PTT Privilege Card (Café Amazon) มูลค่า 100 บาท จํานวน 1 ราย/ 1 ใบ
ทรัพย์ NPA หรือบ้านมือสอง ทรัพย์คุณภาพดี ทําเลเด่น จําหน่ายในราคาพิเศษ จํานวน 173 รายการ เป็นทรัพย์ประเภท บ้านเดี่ยว ทาวน์เฮาส์ ห้องชุด และอาคารพาณิชย์ ที่ตั้งอยู่ในพื้นที่ จ.ขอนแก่น จ.ยโสธร จ.ร้อยเอ็ด จ.สกลนคร จ.อุดรธานี จ.หนองคาย จ.มหาสารคาม จ.กาฬสินธุ์ จ.นครพนม จ.มุกดาหาร และ จ.อุดรธานี มาจําหน่ายพร้อมส่วนลดพิเศษสูงสุด 60% จากราคาปกติ โดยทรัพย์ที่มีราคาต่ําสุดเริ่มต้น 155,000 บาท คือ บ้านเดี่ยว 1 ชั้น เนื้อที่ 35.00 ตารางวา ต.วังชัย อ.น้ําพอง จ.ขอนแก่น จากราคา 250,000 บาท พิเศษ!! ผู้มีรายได้ไม่เกิน 25,000 บาท/เดือน ที่ต้องการซื้อทรัพย์ NPA ของธนาคารมูลค่าไม่เกิน 2 ล้านบาทซึ่งนํามาออกจําหน่าย ในงานมีสิทธิรับมาตรการผ่อนดาวน์ 50% ของราคาซื้อขาย ดอกเบี้ย 0% นานสูงสุดถึง 60 เดือน หรือหากเทเงินดาวน์ 20% ของราคาซื้อขายส่วนที่เหลืออีก 80% รับสินเชื่อดอกเบี้ย 0% นาน 24 เดือน และให้ผ่อนได้นานสูงสุดถึง 40 ปี
นอกจากนี้ประชาชนที่ยังไม่มีความพร้อมในการเข้าถึงสินเชื่อในระบบเพื่อการมีที่อยู่อาศัยเป็นของตนเอง สามารถขอรับคําแนะนําจากเจ้าหน้าที่ของ ธอส. ที่มาให้ความรู้ในการเข้าถึงสินเชื่อในระบบ หรือ Financial Literacy ได้กับ โครงการ ธอส. โรงเรียนการเงิน ซึ่งผู้ที่ปฏิบัติตามเงื่อนไข ที่ธนาคารกําหนดสามารถยื่นคําขอสินเชื่อตามเงื่อนไขของโครงการได้ต่อไป ทั้งนี้ งานมหกรรมการเงินขอนแก่น ครั้งที่ 1 Money Expo KhonKaen 2019 จะจัดขึ้นระหว่างวันที่ 8-10 กุมภาพันธ์ 2562 ณ ศูนย์ประชุมและแสดงสินค้านานาชาติ ขอนแก่น สอบถามรายละเอียดเพิ่มเติมได้ที่ ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์